Сърцевината на християнския живот се разкрива единствено в църковния живот, в богослуженията, в приемането на Светите тайнства. Това за нас, православните, е от изключително значение. Църквата е започнала своя живот като общност на участници в богослужения. Доктринарните и моралните правила са важни. Но те могат да бъдат истински разбрани единствено в контекста на живата религиозна практика. Така че живата, личностната вяра в Христос се разкрива най-пълно в редовното участие в богослуженията и църковния живот.